Vietnam

Vietnam sijaitsee Kaakkois-Aasiassa.

Kaupungit

 * Hanoi
 * Ho Chi Minh

Ymmärrä
Vietnamilla on sotaisa historia takanaan, joka on jättänyt jälkensä. Sodasta puhuminen voi olla useimmille arkaluontoinen asia eikä sitä kannata ottaa esille. Turisteille Vietnam on avannut ovensa vasta muutama vuosi sitten ja matkailu Vietnamiin on yleistymässä koko ajan. Tämä voi vaikuttaa mm. asiakaspalveluun ja paikallisten ihmisten kielitaitoon, joka varmasti menee parempaan suuntaan.

Liiku
Vietnamissa maansisäisesti voi liikkua lentokoneella, Vietnam Airlines lentää Hanoista ja Ho Chi Minh Citystä useille pienille kentille ympäri maata.

Linja-autoverkosto ympäri Vietnamia on hyvä, mutta paikallisbussit ovat turisteille usein liian ahtaita, täyteen tungettuja ja kuumia. Hinnat tosin ovat myös edullisia. Turisteille on turistibusseja välillä HCMC ja Hanoi, mm. Open Tour -busseja, joilla voi pysähtyä välillä useaan kertaan. Sleeping busseja on myös tarjolla. Open tour -bussilippu Hanoi - HCMC vaihtelee välillä 30 USD - 60 USD.

Junia on eri tasoisia ja eri hintaisia. Päärata kulkee Hanoi - HCMC välillä, mutta siitä poikkeaa useita ratoja länteen päin.

Auton ajamiseen Vietnamissa tarvitsee kansainvälisen kortin lisäksi Vietnamilaisen ajoluvan. Moottoripyörän vuokraamiseen sen sijaan useinkaan ei tarvitse edes todistaa henkilöllisyyttään. Moottoripyörä on Vietnamilaisten yleisin kulkuväline ja monet turistit huomaavat sen käteväksi kulkutavaksi maassa. Moottoripyöriä on paljon vuokrattavina kahviloissa ja hotelleissa. Hinta on 6 - 12 USD päivältä.

Kaupunkien sisäisessä liikenteessä myös polkupyörä on kätevä. Niitä vuokrataan myös useissa paikoissa.

Puhu
Vietnam on virallinen kieli. Vietnamilaisten englanninkielen taito kangartelee vielä hieman. Ulkomaalaisen mielestä vietnam voi kuulostaa vaikealta, sillä vietnamin kielessä on kuusi erilaista toonia, jonka paino ratkaisee sananmerkityksen.

Osta
Vietnamin virallinen rahayksikkö on dong, mutta matkavaluutaksi voi ottaa euroja ja US-dollareita. Vietnamin palvelukulttuuri on vielä nuori, joten on mahdollista, että asiakaspalvelu kangertelee. Turisteille suunnatuissa paikoissa hinnat ilmoitetaan yleensä US-dollareina jo valmiiksi. Eurot eivät ole paras valuutta, euron vaihtokurssit saattavat olla huonot, varsinkin paikoissa, joissa ei vieraile paljon turisteja.

Hintataso
Ruokailu paikallisissa ravintoloissa ja ostosten teko on edullista. Paikalliset nuudeli/riisiannokset alkavat katuravintoloissa 15 000 dongista (alle 1 euro), turisteille yleensä alkaen 40 000 dongia (n. 2 USD). Turisteille suunnatuissa ravintoloissa ruokalajit yleensä 50 000 - 130 000 dongia, riisi 10 000 d.

Kunnioita
Vietnamilainen ei koskaan menetä malttiaan julkisesti. Hymyilemällä selviytyy tilanteesta kuin tilanteesta. Tämä on myös hyvä muistaa matkaajan, sillä menettämällä maltin olet todella nolannut itsesi. Älä myöskään osoita sormella ketään saati jalalla. Päähän ei saa koskea, sillä se on ihmisen pyhin paikka, jossa "ajatukset lepäävät". Vastakkaista sukupuolta ei saa koskettaa, esim. naiset ja miehet eivät kättele paitsi tuttujen kesken. Paikalliset matkamuistoliikkeet myyvät koristettuja paitoja, esim. Vietnamin lipun tähti, Ho Chi Minh, vasara ja sirppi, ym. Mikäs siinä, mutta Suomen vietnamilaiset jotka vasta vartoin pakenivat kommunisteja eivät niitä juuri arvosta.

Ota yhteyttä
Interkahviloita on paljon Vietnamissa eivätkä hinnat päätä paljoa paina (yleensä n. 2000-10,000 dongia).

Vietnam

Vietnam Vietnam Vietnam Vjetnamio Vietnam Viêtnam Vietnám Vietnam ベトナム Vietnam Vietnã Vietnam Вьетнам Vietnam 越南 wts:Category:Vietnam